Herinnering bezeuk aan ’t Jean Laudy Museum | Dialekvereiniging Veldeke Venlo -
Herinnering bezeuk aan ’t Jean Laudy Museum
Beste leje / donateurs.
Gaer wil ik óg herinnere aan ’t door Veldek Venlo geplande bezeuk aan ’t Jean Laudy museum in Venlo. Dit bezeuk is speciaal um det dit museum op dees lokatie per 01-01-2019 mót sloete. Mit andere wäörd, ’n letste kans.
Dit bezeuk vind plaats op zóndaag middaag 18 november a.s. Weej kinne mit twieë groepe, van max 15 persoeëne per groep, nao ein ander dit museum bezeuke. In ’t museum waere weej rónd geleid en kriege weej ‘ne oetvoerige oetleg euver laeve en werk van de Venlose Schilder Jean Laudy.
D’r zien nóg ’n paar plekke vreej, dus as geej óg nóg wilt aanmelde kan det ( introducés zien euverigens ouk welkom), maar geej mót d’r waal flot beej zien uuterlik 12-11-18 sluut de aanmelding. ( dit um organisatorische raeje)
Aanmelde kint geej óg inkel en allein via ’t volgende e-mailadres: wiel.maassen1@gmail.com
Veldeke Venlo vruueg waal aan óg ’n eige beejdrage van € 6,00 per persoeën, beej d’n ingang van ’t museum te voldoon